[{"text_idx": "#000000", "text": "Peato\u0308o\u0308vo\u0303ttPlaneerime ja projekteerime kvaliteetse ehitusprojekti ning teeme projektijuhtimist ja ehitusja\u0308relvalvet, et plaanitu realiseeruks.\nPo\u0303llumajandusObjektide rajamine ideest teostuseni vo\u0303tmed-ka\u0308tte-po\u0303himo\u0303ttel, sh seadmete paigaldus ja ha\u0308a\u0308lestamine.\nBetoonito\u0308o\u0308dMonoliit- ja monteeritavast betoonist hooned ja rajatised, erikonstruktsioonide ehitamine."}, {"text_idx": "#000001", "text": "Mapri Ehitus on pea 20-aastase to\u0308o\u0308kogemusega ehitusvaldkonnas tegutsev ettevo\u0303te."}, {"text_idx": "#000004", "text": "Pidev sihipa\u0308rane to\u0308o\u0308 on meie edukuse vo\u0303ti. Professionaalne, tugev, arenev, ro\u0303o\u0303msameelne ja o\u0303ppimisvo\u0303imeline kollektiiv on meie ettevo\u0303tte peamine ressurss. Enamik ehituse objekti- ja projektijuhte on pikaajalise staaz\u030ci ja hea haridusega ning omavad Eesti Ehitusinseneride Liidu poolt va\u0308ljastatud kutsetunnistust."}, {"text_idx": "#000005", "text": "2014. a alates tegutseme tu\u0308tarettevo\u0303tte kaudu ka La\u0308ti turul. Nii mo\u0303nigi va\u0308lismaal paiknev objekt on eduka teostuse leidnud, eesma\u0308rk on aga o\u0303ppida juurde ja kohaneda uute turgude omapa\u0308ra ja nu\u0308anssidega."}, {"text_idx": "#000008", "text": "Meile on Mapri Ehitus Pa\u0308rnus ehitanud neli elu- ja bu\u0308roohoonet koos maa-aluse parkimisega. Projektijuhid moodustavad tellijaga meeskonna, ko\u0303ik saavad aru, kes kellele teeb, mida peab tegema ja mis kvaliteediga peab tegema. Ei tahagi mo\u0303elda, et keegi teine meile ehitaks. Kindlasti soovitan, aga heaks koosto\u0308o\u0308ks peab eelnevalt olema nii-o\u0308elda taguotsa tunnetus ja veregrupid peavad sobima."}, {"text_idx": "#000009", "text": "Mapri Ehitus ehitas Forklifti Jo\u0303hvi ja Ju\u0308ri esindused. Ehitusprotsess oli mo\u0303istlikum ja vabam, kui teiste ehitajate puhul. Mapri pakkus va\u0308lja suurusja\u0308rgud ja hinnad ning minimaalsete andmetega pandi lo\u0303puni pidav eelarve kokku. Tootmis- ja laohoonete ehitamisel on Mapri teistest u\u0308le, tarned on paremini korraldatud, riskiosa va\u0308heneb ja nad suudavad pakkuda konkurentsivo\u0303imelist hinda."}, {"text_idx": "#000010", "text": "Mapri Ehitus on ehitanud meile ACE logistikakeskuse Rae vallas. Uues keskuses on 2600 m2 terminalipinda, 2400 m2 ko\u0303rgladu ja 1000 m2 kontori- ja olmeruume. Ja\u0308ime ehitusprotsessiga rahule. Panustasime ka omalt poolt u\u0308sna palju, aga tulemusena saime maksimaalselt just meile sobiva hoone. Mapri to\u0308o\u0308sse suhtumise kohta u\u0308tleb palju see, et kes on kord juba nendelt to\u0308o\u0308 tellinud, tuleb uute projektidega ja\u0308lle nende juurde."}, {"text_idx": "#000012", "text": "Mapri Ehitus OU\u0308 on meie va\u0308ga pikaajaline koosto\u0308o\u0308partner ja ehitanud oleme nii halbadel kui headel aegadel. Koosto\u0308o\u0308s oleme ehitanud la\u0308bi aastate 7 autokaubandusega seonduvat objekti, 6 autoesindust ja kereto\u0308o\u0308de ettevo\u0303tte tootmishoone. Mapri Ehitus on olnud usaldusva\u0308a\u0308rne koosto\u0308o\u0308partner. Usaldusva\u0308a\u0308rsus ja professionaalsus ongi vast ko\u0303ige ta\u0308htsamad ma\u0308rkso\u0303nad kirjeldamaks neid. Detailito\u0308o\u0308 enne ehitusprotsessi algust on oluline. Mapriga on koosto\u0308o\u0308 selles osas lihtne kuna oleme veendunud, et opereeritakse reaalsete va\u0308a\u0308rtustega, nii raha kui ka aja mo\u0303istes. Nii hinnad kui ka ta\u0308htajad peavad olema o\u0303iged. Kui teha ehituskonkurss siis pakkumiste vo\u0303rdluste ka\u0308igus selgub o\u0303ige pea, kes pakub alla, kes u\u0308le, sama ka ta\u0308htaegade suhtes. Mapri pakkumised on olnud o\u0303iged, sisaldades ka alati sobilikku va\u0308ljakutset ehitajale parasjagu ka\u0308esoleva aja kontekstis. Kui ehituseelne detailito\u0308o\u0308 on lo\u0303ppenud siis ehitusprotsess koosto\u0308o\u0308s Mapriga on olnud professionaalne ja efektiivne. Mapri Ehitus on pu\u0308situd alati eelarves ja ta\u0308htaegades. Iga objekt toob endaga kaasa u\u0308llatusi ja plaaniva\u0308liseid va\u0308ljakutseid\u00ad \u2013 ka nende lahendamine on olnud konstruktiivne. Mapri Ehitus kirvega kurge ei pu\u0308u\u0308a."}, {"text_idx": "#000013", "text": "OU\u0308 Mapri Ehitus ehitas OU\u0308 Trovadorile 2017 aastal uue poegimislauda, so\u0303nnikuhoidla ja la\u0308gamahuti. Ehitusettevo\u0303tte juures peame olulisemaks ehitusettevo\u0303tte eelmiste aastate kogemust ja ehitusettevo\u0303tte to\u0308o\u0308tajate kogemust. Samuti va\u0308ga ta\u0308htis on ajagraafikust kinnipidamine. Ko\u0303ige suurem va\u0308a\u0308rtus on minuarust teineteise usaldamine. Oleme ja\u0308a\u0308nud va\u0308ga rahule Mapri Ehituse to\u0308o\u0308dega ja vastastikuste lubaduste ta\u0308itmises."}, {"text_idx": "#000015", "text": "Meie koosto\u0308o\u0308 Mapri Ehitusega on kestnud aastaid. Selle aja jooksul oleme na\u0308inud alustava ehitusettevo\u0303tte kiiret ja pu\u0308u\u0308dlikku arengut. Koosto\u0308o\u0308 ma\u0308rkso\u0303naks vo\u0303iks olla konstruktiivsus. Kindlasti on va\u0308ga oluline Mapri Ehitus OU\u0308 tahe pakkuda alati konkurentsivo\u0303imelist hinda ning korraldada asju kliendi soovide ja\u0308rgi ehitusprotsessi juhtides. Soovitaksin kindlasti Mapri Ehitus OU\u0308 teenuseid tellida ettevo\u0303tetel, kes hindavad ehitaja paindlikkust hinnakujundamisel ning operatiivsust tekkivate ku\u0308simuste lahendamisel."}, {"text_idx": "#000017", "text": "Ehitusettevo\u0303tete juures hindame eelko\u0303ige korrektsust, ta\u0308htaegadest kinni pidamist ning paindlikkust. Sadala Agrole oleme Mapri Ehituselt tellinud lu\u0308psilauda juurdeehituse, biomassihoidla, lihaveiste lauda ning erinevaid betooni- ja ehitusto\u0308id ning oleme nende to\u0308o\u0308ga igati rahul \u2013 kokkulepetest on kinni peetud ning ko\u0303ik ku\u0308simused on saanud mo\u0303lemaid pooli rahuldavad lahendused. Teeme kindlasti Mapri Ehitusega koosto\u0308o\u0308d ka tulevikus."}, {"text_idx": "#000018", "text": "Ehitusettevo\u0303tte puhul pean oluliseks professionaalsust, ta\u0308psust ja ta\u0308htaegadest kinnipidamist. Mapri Ehitus OU\u0308 ehitas S\u030ckoda uue autoesinduse Tallinna piirile Laagrisse. To\u0308o\u0308vo\u0303it meie jaoks oli arhitektuuriliselt tavapa\u0308rasest keerukama hoone valmimine ta\u0308ielikus vastavuses S\u030ckoda tehase poolt kehtestatud no\u0303uetega. Kuna S\u030ckoda lansseeris uue esinduse kontseptsiooni, siis ei olnud meil varasemalt rajatud objekti, millest Eestis la\u0308htuda. Mapri Ehitus meeskonna u\u0308heks tugevaks ku\u0308ljeks on kogenud inimesed. Tellijana ei ole me kindlasti ehitaja jaoks n.o\u0308 lihtne klient. Ehitamise ka\u0308igus ilmnesid mitmed pisimuudatused, mis no\u0303udsid ehitajalt pidevat reageerimist. Ehituse algusest kujunes meil u\u0308hine ru\u0308tm, igana\u0308dalaste koosolekute raames arutati hetkeolukorra u\u0308le ja langetati otsused edasiste saamude osas. Usun, et ta\u0308nu sellele tekkis u\u0308sna hea meeskonnato\u0308o\u0308. Mapri Ehitus OU\u0308-d soovitan kindlasti teistele, sest 99,9%-i to\u0303ena\u0308osusega on tegemist firmaga, kes tegutseb Eesti ehitusturul ka 10 aasta pa\u0308rast."}, {"text_idx": "#000019", "text": "Koosto\u0308o\u0308partneri valikul on ko\u0303ige kaalukam ehitaja maine. Mapri Ehitus OU\u0308-ga koosto\u0308o\u0308s ehitatud objekt oli ka\u0308ivitatud PRIA kaasfinantseerimisel ja ko\u0303ige olulisemaks komponendiks oli hind. Mapri Ehitus on end po\u0303llumajanduslike objektide ehitamisel ha\u0308sti to\u0303estanud, mis saigi objekti partneri valikul otsustavaks teguriks. Usaldame Mapri Ehituse kogemust ka keerukamate objektide rajamisel. Po\u0303llumajanduslikud objektid vo\u0303ivad tunduda va\u0308ga lihtsatena, kuid paigaldatav tehnoloogia teeb neist u\u0308sna keerulised ehitised. Ehitaja va\u0308ljakutse on teostada ehitusto\u0308o\u0308d o\u0303igeaegselt ja korrektselt, arvestades seadmete tarnijate ko\u0303ikvo\u0303imalikke no\u0303udmisi. Mapri Ehitus on keerulistes oludes va\u0308ga operatiivne ning dokumentatsioon on neil alati eeskujulikult vormistatud. Seega saaksid nad ha\u0308sti hakkama na\u0308iteks kaubanduskeskuse vo\u0303i teatrimaja rajamisega. Oleme Mapri Ehituse projekti- ja ajajuhtimisega va\u0308ga rahul."}, {"text_idx": "#000020", "text": "Mapri Ehitus OU\u0308 on viinud la\u0308bi 720 m2 looduskivilao projekteerimise ja ehitusto\u0308o\u0308d, sh. rajanud vajalikud va\u0308listrassid ja teostanud platside asfalteerimise. Ettevo\u0303tte meeskonna eeliseks on isiklikel sidemetel baseeruv kliendibaas. Spetsialiseerumine po\u0303llumajandusega seotud ehitistele. Osaline to\u0308o\u0308de teostamine oma jo\u0303ududega, millele lisaks annab tuge ka arendustegevus. Ko\u0303ik see on andnud neile vo\u0303imaluse to\u0303usta va\u0308ga lu\u0308hikese perioodi jooksul Eesti ehitusturul suuremate ka\u0308ibemahtudega ettevo\u0303tete hulka. Minu kogemuse po\u0303hjal korraldati ehitustegevust efektiivsel tasemel, et to\u0308o\u0308 saaks ta\u0308htaegselt ja kvaliteetselt tehtud. Soovitan Mapri Ehitus OU\u0308-d u\u0308he vo\u0303imaliku koosto\u0308o\u0308partnerina teiste tasemel teenusepakkujate seast. Kogemused on olnud positiivsete killast, midagi negatiivset nende kohta ei ole po\u0303hjust o\u0308elda."}, {"text_idx": "#000021", "text": "Mapri Ehitus OU\u0308 on meile ehitanud mitmeid ehitisi. Suuremad neist on Agriland OU\u0308 esindus To\u0303rvandis Tartumaal ja Melmilk OU\u0308 piimakarjafarm Poka ku\u0308las Tartumaal. Mehed peavad oma so\u0303na ja vastutavad kvaliteedi eest. Neil on siiras soov leida lahendusi, mis klienti rahuldavad. Samuti on va\u0308ga oluline vastutulelikkus ja paindlikkus projektimuudatuste ja maksetingimuste suhtes. Ehitamisel on olulised kvaliteet, aeg ja maksumus \u2013 usun, et see kombinatsioon koos hea kommunikatsiooniga teeb neist konkurentsivo\u0303imelise ehitaja. Julgen neid soovitada ko\u0303igile, kes midagi ehitada soovivad. Samas nagu a\u0308ris ikka, peab iga mees ise kvaliteedis ja ko\u0303iges muus enne lepingule allakirjutamist kokku leppima."}, {"text_idx": "#000022", "text": "Va\u0308ga hea mainega ehitusettevo\u0303te po\u0303llumeeste seas. See on ka u\u0308ks po\u0303hjusi, miks me 2012. aastal Mapri Ehitus OU\u0308-ga koosto\u0308o\u0308d alustasime ja koosto\u0308o\u0308d ka 2013. ja 2014. aastal ja\u0308tkasime. Kokku on meile Mapri Ehitus OU\u0308 ehitanud u\u0308le 1000 loomakoha, koos abiplokkide, so\u0303nnikuhoidlate ja koreso\u0308o\u0308dahoidlaga. Ettevo\u0303tet iseloomustab professionaalsus, seda nii projekteerimise kui ka ehituse etapis. Koosto\u0308o\u0308 ka\u0308igus oleme saanud rakendamiseks va\u0308ga palju uudseid ja samas toimivaid ideid. Nad on va\u0308ga paindlikud ehitusetapis ette tulevate probleemide lahendamisel. Meeldib lisaks ka see, et ta\u0308nu oma heale mainele on Mapri Ehitus kaasanud allto\u0308o\u0308vo\u0303tjatena va\u0308ga ha\u0308id ehitajaid ko\u0303ikvo\u0303imalikele erito\u0308o\u0308dele. Juhtkonda iseloomustab so\u0303bralikkus ja lugupidav suhtumine tellijasse. Oleme aastatega saanud headeks tuttavateks ja ma ei ko\u0303hkle soovitamast neid ka oma headele kolleegidele. Kokkuvo\u0303tlikult, \u201eEnnem kulub suu pa\u0308he a\u0308ra, kui Mapri Ehituse kiitmisega lo\u0303pule jo\u0303uame!\u201c"}, {"text_idx": "#000023", "text": "Mapri Ehitus OU\u0308 meeskond koosneb oma ala asjatundjatest. Senine, ku\u0308ll po\u0303gus, aga olemuselt va\u0308gagi relevantne kokkupuude andis selge pildi nende professionaalsusest, koosto\u0308o\u0308valmidusest ja so\u0303napidamisest, mis on a\u0308a\u0308rmiselt olulised na\u0308itajad u\u0308he ehitusettevo\u0303tte igapa\u0308evases to\u0308o\u0308eetikas. Koosto\u0308o\u0308 on olnud meie ootustele vastav. Enim mainimist va\u0308a\u0308rivad Jakobi 25 kortermaja juures la\u0308biviidud betoonito\u0308o\u0308d. Loodan ka edaspidi Mapri Ehitus OU\u0308-d u\u0308histegevustesse kaasata."}]